বগুড়া সংবাদ ডটকম (শাজাহানপুর প্রতিনিধি জিয়াউর রহমান) : বগুড়ায় পুলিশ পরিচয় দিয়ে কৌশলে অপহরণের পর অস্ত্রের মুখে ভয়-ভীতি দেখিয়ে ব্যবসায়ীর টাকা ছিনতাই ঘটনার মূল নায়ক জুবায়ের সজিব (৩৫) কে ধারালো অস্ত্র সহ গ্রেফতার করেছে পুলিশ। সোমবার বিকেলে কৈগাড়ী পুলিশ ফাঁড়ির ইনচার্জ আনিছুর রহমান সঙ্গীয় ফোর্সসহ অভিযান চালিয়ে কৈগাড়ী বাইতুল আতিক জামে মসজিদের সামনে থেকে তাকে গ্রেফতার করেন। জুবায়ের সজিব বগুড়া সদরের কালিতলা কাটনার পাড়ার মৃত আব্দুর রশিদের পুত্র। এঘটনায় ফাঁড়ির ইনচার্জ আনিছুর রহমান বাদি হয়ে শাজাহানপুর থানায় মামলা (মামলা নং-১৫) দায়ের করেন।